Page:The Annals of the Cakchiquels.djvu/72



I. VAE XTINUꜮIBAH HALAL QUITZIH HE NABEY

Ka tata ka mama, heri xeboço vinak oher mahaniok ti laꜫabex vae huyu taꜫah; ꜭa ruyon ok umul Ꜯiquin ꜭoh, que cha, ha ok ki xquilaꜫabeh huyu taꜫah he ꜭa ka tata ka mama, yx nuꜭahol, pa Tulan.

2. XtinuꜮibah ꜭa quitzih ri ki he nabey ka tata ka mama ꜫaꜫavitz rubi, Çactecauh ru bi hunchic, he ꜭoh quitzih que cha ꜭa ꜭhaka palouh xoh pevi, pa Tulan ru bi huyu, xoh alax xoh ꜭaholax vi pe ruma ka tee, ka tata, yxkaꜭahol, quecha ri oher tata mama, ꜫaꜫavitz, Çactecauh qui bi, ri ki xepe pa Tulan he cay chi achij heri xoh boço, oh Xahila.

3. Vaꜭa quibi ru hay ru chinamitee ꜫekaꜭuch, Baꜭahola, Cibakihay. 1. ꜭatun ꜭhutiah qui bi xeboço Baꜭahola. 1. Tzanat ꜫuꜫuchom quibi xeboço ꜫekaꜭuchij; Daqui ahauh ꜭhahom ahauh xeboço Cibakihayi, xaoh cahi chi chinamit ok xohpe pa Tulan, ri oh Cakchiquel vinak, yxkaꜭahol, quecha. — Ꜭa xꜭamar ꜭa vave ri Caveki Totomay Xurcah qui bi xeboço. — Xavi ꜭa xꜭamar vave ri Ahquehayi, Loch, Xet, quibi, xeboço; — xavi ꜭa xꜭam ri ahPak, Telom, ꜭoxahil, ꜭobakil quibi xeboço; quere navipe ri Ikomaꜫi, xavi ꜭa xꜭamar; heꜭa cah ꜭhob ri ꜭa xeꜭamar vave he amaꜫ.